Nuuskommentaar: Die wêreld het nie gaan stilstaan nie... | Maroela Media
Die Christelike tradisie stuit fundamenteel teen menslike verheerliking. Dit word veral duidelik uit die boeke Daniël en Ester waar sterk standpunt ingeneem word teen enige menseverheerliking – 'n eer wat slegs God toekom.
Het die owerhede wat die besluite neem oor die nadoodse verheerliking van oud-president Nelson Mandela nie 'n paar grense oorskry nie? Geoordeel aan kommentare op die sosiale media en in alledaagse gesprekke is dit duidelik dat die verheerliking onder ten minste 'n deel van die bevolking – ook onder mense wat glo Mandela was 'n ikoon – weerstandigheid ontlok.
Aanvanklik sou die "nuusstilstand" 48 uur "of langer" duur, maar van ondernemings dat normale programme op radio en TV teen middernag Saterdagnag hervat sou word, het dadels gekom. Luisteraars en kykers moes steeds ervaar hoe die een gunstelingprogram na die ander in die stof byt.
"Gelukkig vir DSTV, gelukkig vir gemeenskapsradiostasies…" lui vele inskrywings op die sosiale media…
'n Beplande intergeloofsdiens kom ook onder skoot. Dit is strydig met die Bybel. Die adjunkpresident van die ANC, Cyril Ramaphosa, meen die rooi tapyt is in die hemel vir Mandela uitgerol. Nuusdekking oor animistiese voorvaderrituele kry voorrang bo belangrike wêreldgebeure …
En ja, die wêreld het nié gaan stilstaan nie, al was daar 'n "vreemde" 24-uur lange periode waartydens die aarde nie 'n enkele aardbewing van magnitude 5 of sterker beleef het nie.
In Duitsland word vordering gemaak om 'n groot koalisie tussen die Christen-demokrate en die grootste opposisieparty te vorm wat 'n voortgesette kanselierskap vir Angela Merkel sal verseker.
In Thailand moes die premier 'n verkiesing uitroep nadat betogings teen die bewind enorme afmetings aangeneem het, en lewens begin eis het.
In die VSA het pres. Barack Obama se gewildheid so afgeneem dat minstens een peiling nou nie meer aandui hoe 'n groot persentasie van die bevolking hom steun nie, maar hoeveel meen dat hy droog maak.
Die Noord-Koreaanse diktator, Kim Jong-un, het sy oom en mentor, Jang Song-thaek ontslaan en van al sy ampte gestroop, en het nou as rede aangevoer dat die oom "kriminele dade gepleeg het wat die verbeelding verbyster" sonder om te laat blyk wat dit was.
In die Sentraal-Afrikaanse Republiek is sowat 400 mense in die jongste onrus dood, en die geweld neem al meer die vorm van konflik tussen Christene (80% van die bevolking) en Moslems (10% van die bevolking) aan. Die Séléka-rebelle wat die land beheer bestaan hoofsaaklik uit Moslems, en die vrese vir 'n volksmoord word al groter. Frankryk het reeds sy magte in die land verdubbel, maar beskou dit as 'n 'n kort-termyn intervensie sodat Afrika self die probleem kan hanteer.
In Colombia het die FARC-rebelle aanspreeklikheid aanvaar vir 'n bomontploffing wat nege lewens geëis en 38 mense beseer het, en toe 'n 30 dae wapenstilstand afgekondig wat op 15 Desember sal begin. Die president wil egter niks van 'n wapenstilstand weet nie.
Dit woel ook nog oor ander wêreldgebeure soos om die beplande vredesberaad oor Sirië, en om 'n finale kernverdrag met Iran 'n werklikheid te laat word. In die Oekraïne waar groot betogings voorkom om dié land se pro-Russiese beleid na 'n pro-Europese beleid om te skakel, het gemaskerde mans die standbeeld van Lenin omgetrek en verniel.
Terwyl die omvang van menseverheerliking in Suid-Afrika dwars in baie mense se kele vassteek, is dit onduidelik of dit so 'n omvang sal aanneem dat dit uiteindelik dalk polarisasie in die land in die hand kan werk. Sou dit wel gebeur sal dit meer as net 'n tikkie bitter ironie wees vir die hoop dat die gebeure juis die versoeningsrol wat Mandela nalatenskap moes oorheers in die wiele kan ry.
Intussen moet die land besin oor hoe die land se internasionale statuur daaruit gaan sien noudat die internasionale ikoon wat negatiewe persepsies oor wat hier aan die gebeur het, nie meer daar is nie. Selfs met Mandela in lewe het die land die afgelope aantal jare met byna twintig plekke op die korrupsiepersepsie-indeks getuimel – en pas voor Mandela se afsterwe weer. En die land se plek is bepaal voor die jongste Nkandla-inligting uitgelek het. Suid-Afrika het ook erg op die persvryheidsindeks teruggesak met verskeie Afrikalande wat nou beter as Suid-Afrika op hierdie indeks vaar. Trouens, Suid-Afrika gaan op bykans elke saakmakende indeks die kreeftegang, waaronder die geweldsindeks, die indeks vir mislukte state en die innovasie-indeks.
Hoe lank gaan die wêreld saam met Suid-Afrika rou en die land met sagte hande beoordeel?
Die harde werklikheid is dat Suid-Afrika nou meer as die afgelope twintig jaar aan sy eie prestasies eerder as 'n Mandela-persepsie beoordeel gaan word. Die land sal nou skouer aan die wiel moet sit soos dit lanklaas gedoen het om die wêreld te oortuig dat daar lewe met gehalte in die land oorgebly het na Mandela se heengaan.
Ek stem saam met die berig,wat julle nou geplaas het.RSG is oor geneem deur die ANC en Mandella se dood.Alle programme waarvoor ons Suid Afrikaners betaal,is gestop,as jy die TV aansit is dit net Manella,wat in ons kele afgedruk word.Asook die Afrikaanse TV kyknet. Ikoon of te not,hy is nie ons God wat ons moet aanbid nie.Hy is n mens soos ons almal is.Maar van Mandella is n God gemaak. Die Regering moet liewer toesien,dat hierdie land van ons in Vrede/Liefde sonder moord verkragting en kinder mishandeling wees. Toe Mandella nog gelewe het,was hierdie land gedoem,met Moord en alles wat… Lees meer »
Nog nooit het SA radio (RSG) en TV (1, 2, 3 en e-TV) letterlik dae afgestaan om aanmekaar ons HEMELSE VADER te vereer, soos wat hulle nou met mandela doen nie! Vervloek is die heidense afgodsaanbidders, vervloek is die afgodsdienaars wat die besluit geneem het om dit te doen, vervloek is die voorvaderaanbidders tot in lengte van dae! Die ewigheid is te kortsondig om hulle onreg in die helse vuur te straf vir wat hulle teenoor die eer en die majesteit en heerlikheid van DIE HERE GOD aangedoen het!
Mandela se begrafnis is 'n geleentheid wat wereld aandag sal vestig op Suid-Afrika. Gebruik die geleentheid om strategies met t-hemde, plakkate, baniere, koerant advertensies en voertuig plakkers die wereld te vertel by voorbeeld: 'Mandela's miracle is incomplete – crime, murder (no. Since 1994), and failure to allow selfdetermination to the Boesman and Boer require another Mandela with Excellent Leadership' of iets dergeliks of 'Complete Mandela's Legacy – give selfdetermination to minorities NOW'.
DAAR IS NET 1 GOD EN DIT IS EN WAS DEFNITIEF NIE madela NIE. MENSE MOET DIT BESEF. WIE BETAAL VIR AL HIERDIE – ONS DIE BELASTING BETALER. WONDER NET WAT GAAN GEBEUR AS de klerk MOET DOOD GAAN ???? GAAN DAAR OOK SO N M…RSE OP HEF GEMAAK WORD ?????
DIE DING WORD BUITE VERBAND EN PERKE GERUK !!!!!
Mandela knew the power and influence of his words….even after leaving office. The brainwashed, adoring masses would have fallen all over themselves to do as he wanted, as his wish was their command… With a few words, he could have helped stop the senseless and demonic murder and torture of whites – not to mention the rampant rape and crime epidemic that affects all South Africans. How hard would it have been for the doddering old terrorist to say "raping babies will NOT cure AIDS." Or how about "Stop killing our farmers! They are providing our food!" So yeah, he… Lees meer »